мускулни белтъчини в тегловни проценти е било 18 %. 100 % от произвежданата в Словакия „Pražská šunka“ с минимално съдържание на чисти мускулни белтъчини 18 % тегл. би отговаряла на изискванията за ХТСХ „Pražská šunka“. Словашките органи съобщиха също, че едновременно с това е било променено и представянето на продукта, като формоването и топлинната обработка са отпаднали и са били изцяло заменени с пълнене на продукта в полиамидни обвивки. Макар Словакия да посочва, че производството на „Pražská šunka“ се е променило и в Чешката република след независимостта, очевидно е, че именно в Словакия начинът на производство е променен съществено и осезателно. Второ, в сравнение с първоначалната продуктова спецификация, публикувана през 2010 г., Чешката република значително е смекчила изискванията на тази спецификация с цел да бъдат включени най-голям брой начини на производство и така да бъде регистрирана ХТСХ с широко и всеобщо разпространение. На практика всички допуснати възразяващи страни в двете процедури по предявяване на възражения постигнаха съгласие, с изключение на Словакия. Трето, при изчисляване на разходите за адаптиране на производството към спецификацията на ХТСХ „Pražská šunka“ изглежда не се отчита фактът, че металните калъпи могат да се използват многократно и продължително. Четвърто, не е задължително да се използват точно калъпи, тъй като има други възможности. Може да се използва пластмасово фолио. Освен това 50 EUR на тон готов продукт за покупката на фолио и ръчен труд не изглежда непропорционално голям разход.
 (23)
 Освен това съгласно член 43 от Регламент (ЕС) No 1151/2012 и по аналогия с разпоредбите, приложими към защитените наименования за произход и защитените географски указания, следва да се счита, че се разрешава търговските марки, които са заявени, регистрирани или утвърдени в резултат на употреба, ако се предвижда такава възможност в съответното законодателство, добросъвестно на територията на Съюза преди датата на подаване на заявлението за защита до Комисията, да продължат да бъдат използвани и подновявани за съответния продукт, независимо от регистрацията на наименованието. Тази регистрация не засяга търговските марки, които са заявени, регистрирани или утвърдени в резултат на употреба, ако се предвижда такава възможност в законодателството на Съюза или в словашкото законодателство, добросъвестно преди датата на подаване на заявлението за регистрация на наименованието „Pražská šunka“ като ХТСХ до Комисията.
 (24)
 С оглед на гореизложеното, противопоставените от Словакия обстоятелства относно законното, известно и икономически значимо използване на наименованието, също и в търговски марки, на територията на Словакия, не са достатъчни, за да обосноват отхвърлянето на чешкото заявление за регистрация. Що се отнася до останалите предложения, направени от Словакия, с оглед на изложените по-горе основания Комисията счита, че не е целесъобразно да се предвиди регистрираното наименование ХТСХ „Pražská šunka“ да се придружава от обозначението „приготвена в съответствие с традициите на Чешката република“, за да може словашката „Pražská šunka“ да се предлага на пазара като произтичаща от словашките традиции, без да съответства на продуктовата спецификация за ХТСХ „Pražská šunka“. Всъщност Словакия не доказа, че съществува алтернативна „словашка традиция“ при производството на продукта, наричан „Pražská šunka“. Освен това, след две проведени процедури по предявяване на възражения, продуктовата спецификация, за която ще се отнася